## Metrovalencia oferix servicis especials de tramvia per a acudir a la Fira del Vehicle d’Ocasió de l’11 al 13 d’abril

*** La freqüència de pas el divendres serà de 20 minuts i el cap de setmana entre 30 i 40 minuts
* El certamen tindrà lloc en el recinte firal i comptarà amb més de 2.000 automòbils de 40 marques**

Metrovalencia posa en funcionament a partir del divendres 11 i fins al diumenge 13 servicis especials en la línia 4 de tramvia fins a Fira València, amb l’objectiu de facilitar l’accés a les persones que acudisquen a la Fira del Vehicle Selecció Ocasió.

Durant la celebració de l’esdeveniment, el servici de tramvia de Metrovalencia circularà el divendres, entre la parada de Doctor Lluch i la de Fira i viceversa, amb una freqüència de pas de 20 minuts entre les 6 i les 23 hores, mentres que el dissabte i el diumenge serà entre 30 i 40 minuts, també entre les 6:00 i les 23:00 hores.

El divendres 11, el primer comboi eixirà des de Beteró a les 6:00 hores i des de Doctor Lluch a les 6:30 hores. L’últim des d’esta estació serà a les 21:29 hores. Des de Fira, el primer serà a les 6:40 hores i l’últim transport s’oferirà a les 2:.19 hores.

El dissabte 12, el primer tramvia des de Doctor Lluch circularà a partir de les 6:00 hores i des de Fira, l’últim a les 22:19 hores.

El diumenge 13, la primera unitat partirà des de Doctor Lluch a les 7:20 hores i des de Fira l’última a les 22:19 hores.

Amb la finalitat d’agilitzar el servici, tots els tramvies que facen el recorregut fins a la Fira de Mostres ho indicaran en el rètol de destinació situat en la capçalera de la unitat. Juntament amb el tramvia, també es pot accedir a Fira València, desplaçant-se fins a l’estació Les Carolines/Fira de la línia 2 de Metrovalencia.

Tots els usuaris que vullguen ampliar la informació d’horaris i freqüències d’este servici poden consultar en la pàgina web [www.metrovalencia.es](http://www.metrovalencia.es/) i en el telèfon gratuït d’informació i atenció al client 900 46 10 46, així com en [@metrovalencia](https://x.com/metrovalencia), en [facebook/metrovalencia.fgv](https://www.facebook.com/metrovalencia.fgv/?locale=es_ES) i l’*app* oficial de Metrovalencia.

**Més de 1.500 cotxes**

La Fira del Vehicle Selecció Ocasió compta amb la presència ja tancada de més de 40 marques oficials en una superfície de 25.000 metres quadrats. Tot això es traduïx en una flota de vehicles a la venda que arribarà als 2.000 automòbils disponibles entre cotxes d’ocasió, seminous, gerència o km 0.

Fecha: 09/04/2025